經數: 一七九○

經名: 入楞伽經心玄義

頁數: 四三一

上              欄

立空. 當知亦爾. 眞空必不異有. 立滅色之斷

空. 謂爲眞空. 此是不了惡取空. 故性中不了

眞空. 稱爲佛說. 是故亦爲人法雙謗. 或有說

言. 依他有故非無. 遍計空故非有. 將爲中道

者. 此乃語是非有非無. 見乃是有是無. 二見

常存將爲中道. 亦謗人法. 或說. 斷無名爲非

有. 無有可對名曰非無. 此亦語是非有非無.

見是斷滅空見. 或說. 緣成似有故非無. 無實

體故非有. 此亦語是非有非無. 見乃唯是假

有之見. 此[&FFFF]#唯改其語而不破其見. [&FFFF]#若緣

成幻有擧體蕩盡卽有非有也. 攬蕩盡眞空

以爲幻有. 卽空非空也. 以卽空之有卽是卽

有之空. 泯然一味中道. 俱離以有卽空卽是

空卽有故. 是故非有不墮於空見. 非無不墮

於有見. 是則二見雙盡. 然無二法體如不二

法門品盛明此事. 緣起空有應如是知

二諸識本末者. 有二義. 一據二分. 二就八識.

初者論師或說. 相見二分各別種生. 但相由

而起. 俱不離識故說唯心. 有說相分皆是見

分所現. 無別種性. 云前說識所緣唯識所

現故. 如三摩地所行影像. 又經云. 從心相生

與心作相. 是故隨見分行解帶彼相. 見生故

說唯識. 今依此經皆是心現. 但隨其相異說

有彼種. 理實皆與見分無別. 二就八識者.

諸論皆說. 前七轉識雖依第八. 然各自種生.

非卽第八. 以識變識無實用故. 今依此經非

謂第八變起七轉. 但彼七轉皆攬第八爲體

而起. 如攬水成波波無異水之體. 下經云. 於

藏識海境界風動轉識浪起. 故知皆以第八

中              欄

爲體. 不爾豈浪異水別有自體. 波浪同喩深

思可見. 諸餘異說會釋可知. 三識體眞妄門

者. 有說. 此第八識從業等種子辨體而生. 是

異熟識. 生滅有爲. 如瑜伽等說. 有說是如來

藏隨緣所成. 如金作環釧. 密嚴經云. 如來淸

淨藏世間阿賴耶. 如金與指環展轉無差別.

準此第八擧體是眞如. 此二說若爲和會. 今

釋有二. 一約法. 二就敎. 法中此識本末融鎔.

通有四句. 一攝本從末門. 唯是有爲生滅等

法. 二攝末歸本門. 則唯是如來藏平等一味.

三本末無□門. 起信論云. 不生不滅與生滅

和合. 非一非異. 名阿賴耶識. 下經云. 如來藏

受苦樂與因俱. 若生若滅. 準此本末合擧. 用

以爲體. 四本末俱泯門. 謂形奪兩亡理事無

寄. 下經云. 不壞相有八. 無相亦無相等. 解

云. 然此四句合爲一心. 是故經論各隨說一.

於理遍通. 如唯辨嚴具金無所遺. 唯顯於金

嚴具不失. 雙存本末. 法未曾二. 俱泯性相. 不

□雙在. 若虛心融會隨說皆得. 若隨言執著

觸事成□. 二就敎會者. 或得名不得義. 如小

乘中. 但聞阿賴耶名. 或得名得一分生滅義.

如瑜伽等. 三或得名得全分義. 如楞伽密嚴

起信等. 四或得義不存名. 亦如楞伽同性經

等. 亦如維摩默住以顯不二等. 四本識種子

門者. 有二義. 一辨種子新熏本有. 二辨種子

與識同異. 初者有說. 種子皆是新熏. 要是所

生方能生故. 或說皆是本有. 以從無始無初

際故. 或說. 諸種子熏非熏如無漏種子. 無始

來而有熏習故. 若非本有初生無漏後無因

下              欄

故. 此亦難解. 以不離過故. 過有三種. 一此種

應常. 以非所化故. 猶如虛空. 二定不能生果.

以不從因生故. 猶如眞如. 三應同外道從冥

生初覺. 冥非因生故. 如是等過皆不能離. 若

爾初無漏法從何因生. 今總通釋. 謂. 無始無

明與如來藏合爲習氣海. 通爲一切染淨法

因. 是故凡一種子皆有四義. 一就所依用本

非新. 二據能依. 用新非舊. 三由前二義合爲

一種. 四二義同體. 形奪俱離. 是則於一種子

或熏非熏俱不俱等. 隨說皆得無所障□. 又

由習氣海中有帶妄之眞. 名本覺. 爲無漏因.

多聞熏習爲增上緣. 或亦聞熏與習海合爲一

無漏因. 梁論云. 多聞熏習與本識中解性合

合. 一切聖人以此爲因. 又習氣海中有帶眞

之妄. 爲染法因. 餘準同前. 是故染淨等種各

具四義. 準上可知. 二種子與識同異者. 或說

種子是實非假. 寄本識中不同識體. 謂種通

三性. 識唯無記. 或說假而非實. 以離本識無

別體故. 或說通二. 以體同本識用各別故. 今

釋. 種子但是本識功能差別. 更無別體. 是故

生起現行亦與本異. 如海爲波因隨風緣大

小起浪差別. 然於海中心差別因了不可得.

而能隨緣起差別. 識海亦爾. 隨境界風生諸

識浪. 識中浪因無若干狀. 而能爲因生果差

別. 故論云. 種子但是本識功能. 準釋可知.

五佛性遍通門者. 有說. 一切衆生中有一分

無佛性者. 如五性中. 一分半有佛性. 餘定無

佛性等. 如瑜伽等說. 有說. 一切衆生悉有佛

性. 唯除草木. 如涅槃楞伽等. 如此二說. 今[&FFFF]#

經數: 一七九○

經名: 入楞伽經心玄義

頁數: 四三二

上              欄

和會. 然有二義. 一就法. 二就敎. 法中於一佛

性融通隱顯有其四義. 一就執非有門. 如小

乘中. 隨於法執總不說有大菩提性. 二隨事

虧盈門. 如瑜伽等中. 但就法爾種子有爲無

漏爲菩提性. 是故不說普遍衆生. 三約理遍

情門. 如此經及涅槃等凡諸有心皆有佛性.

是故衆生無非有心. 有心無非有性. 以心必

有性. 性必爲因. 背凡成聖. 若爾何故前敎定

說有無佛性耶. 佛性寶性二論自釋. 爲一闡

提謗法罪重. 依無量時故作是說. 非謂究竟

無淸淨性. 四相想俱絶門. 如諸法無行經. 解

佛種性皆離名離相離見離念. 具如彼說. 二

就敎者. 佛性論第二卷末云. 若一切衆生悉

有佛性. 何故如來經中說有一分無般涅槃衆

生. 但如來說法有二種. 一了義. 二不了義. 汝

不應執不了義. 解云. 此是天親菩薩論主良

斷可定百篇也. 六二乘□心門者. 有說. 定性

二乘定不□心向大菩提. 如深密經等. 有說.

一切二乘究竟悉皆得大菩提. 如法華等. 今

會此二說亦有二義. 一法. 二敎. 法中前經約

就此生定入涅槃. 必不□心故作是說. 後經

縱入涅槃後必當起趣大菩提. 由根有利鈍

法有遲疾. 如經八萬六萬乃至十千等. 此經

三昧酒所醉等(云云). 二約敎者. 或一切二乘皆

不□心. 如小乘說. 或諸二乘不定性者. 未入

見道亦有□心. 餘[&FFFF]#不□. 如大般若及淨名

經等. 或諸二乘定種性者一切不□. 不定種

性縱得羅漢而許□心. 如深密等經. 或諸二

乘定與不定. 一切皆□. 但有入滅不入滅遲

中              欄

疾差別. 如法華涅槃楞伽密嚴等說. 良由敎

有淺深前後差別. 故以末後方爲了敎. 餘如

前說. 七行位卷舒門者. 然有二義. 先位. 後行.

位中有五句. 一舒二卷三俱四泯五圓. 初者

謂比證賢聖因果位別. 始從十信十解十行十

□向十地階降. 從微至著從淺至深. 次第相

成方至究竟. 具如經論說. 二卷者. 有二義. 一

依華嚴五位相收. 十信滿心卽具後四位. 餘

之四位各攝諸位. 以緣起相由故. 事隨理融.

故廣如彼說. 二依此經諸地相卽云十地. 卽

爲初. 初卽爲八地. 乃至無所有. 何次. 又思益

經云. 得諸法正性者. 不從一地至於一地. 不

從一地至於一地者. 此人不住生死涅槃中.

又華嚴說. 十地差別如空中鳥跡. 解云. 此[&FFFF]#

就理融事同理. 無二故作是說. 三俱者以前

二說不相離故. 卽舒常卷卽卷□舒. 自在無

□雙融俱現. 或本智就實而卷. 後智就機而

舒. 二智寂用無□動靜雙融故俱現也. 四泯

者. 謂卷舒相奪兩相俱盡. 以二智相泯同眞

一味俱不存也. 五圓者. 謂前四義不相離故

合爲一法. 無□俱現. 或卽位非位. 非位卽位.

卷位卽舒. 舒位卽卷. 同一圓明無□法. 餘準

可知. 二行者亦有五義. 一舒. 謂十度次第修.

二卷. 謂一念具萬行. 三俱. 謂前二義無□雙

現. 四泯. 謂行契眞而俱盡. 五圓謂一行具前

四. 無□圓明俱現. [&FFFF]#準可知. 八障治無□門

者. 亦有五義. 一障. 二治. 三俱. 四泯. 五圓. 初

中障有五義. 一覆眞所知深厚難斷. 二虛妄

下              欄

卽空體無所有. 三俱者具前二義. 障義方成.

謂若不覆眞則是智非障. 若不體空則是眞

非障. 是故具此二義障義方立. 四泯者. 謂體

無不空. 理無不障. 同體相奪則非空非障. 五

圓者. 謂具前四義. 合爲一障. 是則□障理而

理不隱. 體常空而理不現. 就障空有無二. 就

理卽隱顯無二. 障卽眞非眞. 理卽妄非妄. 又

卽眞之妄方能□眞. 卽妄之眞方爲妄□. 思

之可見. 二治者. 謂無漏聖智亦有五義. 一照.

二寂三俱四泯五圓. 初者. 謂無漏智起照

一切法. 同一眞如證契相應. 二寂者. 謂此性

證智非眞契同眞性. 亦乃內證自體. 是故此

照未嘗不寂. 若不爾者豈可此智唯見諸法

同眞而智獨非眞耶. 顯是則由照證眞眞證

亡照. 三俱者. 謂內眞亡照而不□照. 朗然圓

照而不□寂. 是故由證故有照. 由證故亡照.

以無照誰證存照乖證. 四泯者. 亦由前二義

不相離. 故互相形奪寂照俱泯. 是則就照

非照非不照. 就寂非寂非不寂. [&FFFF]#思之可

見. 五圓者. 合前四義爲一聖智. 圓明具德寂

用自在. 難可名目. 思之可見. 三俱者. 謂障

治相對. 無漏智起諸惑種滅. 如秤兩頭低□

時等. 亦如築卽碑碑卽築. [&FFFF]#說雖爾若依十

地論非初非中後. 如是斷惑又不見惑性眞.

是迷不成斷. 若見惑性眞惑無不成斷. 是故

由智照非照. 由惑斷非斷方乃爲智斷. 若不

爾者. 見有惑可斷. 是惑而非智. 若見惑性空

是智而非惑. 是則見有惑之智. 此智亦須斷.

諸惑之性空. 此惑不須斷. 經云. 若人欲成佛

經數: 一七九一

經名: 注大乘入楞伽經卷第一

頁數: 四三三

上              欄

勿壞於貪欲. 又云. 煩惱卽菩提等. 此[&FFFF]#就智

見惑性相盡無斷. 方爲實斷也. 四泯五圓準

釋可知. 九違順自在門者. 有四義. 一顯二

名三用四法. 初顯者. 善行順理不善違. 順

相顯可知. 二名者. 然有二義. 一言違意順. 謂

如云不作五無間不得大菩提. 二言順意違.

謂如外道修善背於解脫. 又如調達五邪法

等. 三約用者. 謂菩薩留惑增修大行. 攝論云.

諸惑成覺分等. 經云. 一切衆魔及諸外道皆

吾侍也. 此則雖惑而順也. 有漏善品趣向人

天. 違出離道. 此則雖善而違也. 四約法者. 謂

惑就實無非稱理. 如云煩惱卽菩提等. 善亦

準此. 善法存相亦有乖眞如. 住事布施不到

彼岸. 惑亦準此. 思益云. 如來或說淨法爲垢.

惑法爲淨. 謂貪著淨法爲垢. 見垢法實性爲

淨. 解云. 由前四義. 是故或違順相分. 或卽違

常順. 卽順□違. 或卽順非順. 卽違非違. 理□

不離. 思之可見. 十佛果常住門者. 先總. 後

別. 初者或有處說. 三身俱常. 謂法身凝然報

化相續. 或有處說. 三身俱無常. 謂法身離不

離報化生滅等. 或有處說. 法身是常報化無

常. 或有處說. 報亦常. 謂修生大智證眞同性.

亦不思議常. 下經具顯. 若爾何故唯識等論

云. 生者必滅. 一向記故. 修生佛果豈得無有

刹那滅耶. 解云. 此四記就相[&FFFF]#說. 生者必

滅是就凡夫分段生死. 非約佛果證理功德.

何以故. 若言佛果修生卽令有滅. 亦應滅者

復生. 是分別記. 謂有煩惱者生. 無者不生. 佛

果旣無煩惱. 刹那滅已應更不生. 則便斷滅.

中              欄

當知不爾. 故知佛地大智內同眞性. 一味

平等機感所須智用無盡. 如置鹽水器無不

消盡. 然其[&FFFF]#味未曾有失. 佛智證眞相無不

盡. 本願應機時未曾失. 是故下文佛果大智

皆非刹那. 乃至廣說. 二別顯者. 然此修生

功德與本性通有四義. 一或唯修生以功行

不虛故. 二或唯本有以無不契眞故. 三或

修生之本有. 以法身爲了因所顯故. 四或

本有之修生以無分別智從眞如所流故. 如

金嚴具. 亦有四義. 一或唯嚴具金無所遺. 二

或唯眞金具無不盡. 三金之嚴具以金顯具.

明嚴具殊勝. 四嚴具之金以具顯金. 明調練

之金方堪作具. 是故於一金莊嚴具四義融

通. 嚴具無二. 隨擧一門無不收盡. 佛果理智

當知. 亦爾. 或攝本有以立修生. 說爲無常. 或

攝修生以同本有. 無二是常. 或互全收而不

壞二義. 亦常亦無常. 或形奪而兩亡. 二義

雙泯. 卽非常非無常. 於一佛果四義圓通. 或

就理隨說皆得. 或就情隨取皆失. 佛果正理

應如是知

入楞伽心玄義一卷(終)

1注大乘入楞伽經卷第一幷序

宋 時

東都沙門  寶臣   述

達磨西來. 本自不立文字. 楞伽東付. 以印傳

下              欄

佛心宗. 雖叢林此話大行. 而衲子猶患幽□.

□有實叉難陀大德. 出於李唐久視年間. 互

收三□之品題. 證足一經之妙理. 方諸前古.

文敷暢而義昭然. 直使後來. 力不勞而功必

倍. 當時稱爲大備. □釋未見其人. (寶臣)輒集

數注之舊書. 移作七軸之新說. 補[&FFFF]#[&FFFF]#漏. 考

實闕疑. 正爲農馬知專. 敢效珍珠自衒. 庶學

道之士盡觀其致焉

新譯大乘入楞伽經序

天Ｃ金輪聖神皇帝製

蓋聞摩羅山頂. 旣最崇而最嚴. 楞伽城中. 實

難往而難入. 先佛弘宣之起. □聖修行之所.

爰有城主. 號羅婆那. 乘宮殿以謁  尊顔. 奏

樂音而祈妙法. 因□[&FFFF]#以表興. 指藏海以明

宗. 所言入楞伽經者. 斯乃諸佛心量之玄樞.

群經理窟之妙鍵. 廣喩幽旨. 洞明深義. 不生

不滅. 非有非無. 絶去來之二途. 離斷常之雙

執. 以第一義諦. 得最上妙珍. 體諸法之皆虛.

知前境之如幻. 混假名之分別. 等生死與涅

槃. 大慧之問初陳. 法王之旨斯發. 一百八義.

應實相而世離間. 三十九門. 破邪見而宣正

法. 曉名相之□假. □妄想之迷衿. 依正智以

會如如. 悟緣起而歸妙理. 境風旣息. 識浪方

澄. 三自性皆空. 二無我俱泯. 入如來之藏.

遊解脫之門. 原此經文. 來自西國. 至若元嘉

建號. 跋陀之譯未弘. (劉宋初譯四卷本)延昌紀年. 流

支之義多舛. (後魏次譯十卷本)朕虔思付囑. 情切紹

隆. 以久視元年歲次庚子林鍾紀律炎帝司

辰. 于時避暑箕[&FFFF]#. 觀風穎水. 三陽宮內. 重出

經數: 一七九一

經名: 注大乘入楞伽經卷第一

頁數: 四三四

上              欄

斯經. 討三本之要詮. 成七卷之了敎. 三藏沙

門于□國僧實叉難陀大德. 大福先寺僧復

禮等. □名追安遠. 德契騰蘭. 襲龍樹之[&FFFF]#猷.

探馬鳴之□府. 戒香與覺花齊馥. 意珠共性

月同圓. 故能了達沖微. 發揮奧□. 以長安四

年正月十五日. 繕寫云畢. 自惟[&FFFF]#薄. 言謝珪

璋. 顧四辨而多□. 瞻一乘而罔測. 難違緇俗

之請. 强申翰墨之文. 詞拙理乖. 彌增愧□. 伏

以. 此經微妙最爲希有. 破重昏之暗. 傳燈之

句不窮. 演流注之功. 涌泉之義無盡. 題目品

次. 列于後云

大乘入楞伽經  題楞說經之所. 曰楞伽者.

此云難往也. 謂衆寶所成. 光映日月遊空夜

叉所居. 此城在摩羅山頂. 其山高酸. 下瞰大

海. 傍無門戶. 得神通者. 堪能升往. 乃表心地

法門. 無心無證者. 方能入也. 下瞰大海. 表其

心海本自淸淨. 因境風所轉. 識浪波動. 欲明

達境心空. 海亦自寂. 心境俱寂. 事無不照. 猶

如大海無風. 日月森羅. 煥然明白. 此經直爲

上根. 頓說種子業識. 爲如來藏. 異彼二乘滅

識趣寂者故. 亦爲異彼權敎修空菩薩空增

勝者故. 直明識體本性全眞. 便明識體卽成

智用. 如彼大海無風. 卽境像便明. 心海法

門. 亦復如是. 言經者. 梵音修多羅. 此云契

經也. 契謂契法契機. 若獨契其法. 則法不應

機. 獨契其機. 則機不達法. 經謂常也. 以貫攝

爲義. 顯乎前聖後聖所說皆然故言常. 持諦

理而不忘故云貫. 總群生而敎之故曰攝. 又

云如織經焉. 緯而成之. 在乎其人

中              欄

大唐三藏于□國實叉難陀譯  按唐敬愛寺

譯經沙門智嚴所注. 此經劉宋譯本. 其首序

云. 梵文廣略. 通有三本. 廣本十萬頌. 次本三

萬六千頌. 略本四千頌. 此方前後凡四譯. 皆

是略本四千頌文. 一本舊闕. 大藏中現存三

本者. 劉宋元嘉十二年中. 天竺三藏心那跋

陀羅. 於金陵草堂寺. 譯成四卷. 唯一品來文

未足. 題曰楞伽阿跋多羅寶經. (在身字[&FFFF]#)二者後

魏三藏菩提流支. 延昌二年. 於洛陽汝南王

宅及□都金華寺. 兼補闕文. 凡三品經譯成

一十卷. 分爲十八品. 題曰入楞伽經. (在髮字[&FFFF]#)三

者唐久視初. 于□國三藏實叉難陀沙門復

禮等. 旣譯畢華嚴新經. (八十卷者是)而見此經前

譯兩本煩略未馴. 意重潤色以廣流通. 續奉

詔再譯. 遂於嵩嶽天中蘭若. 會三本文. (上二本幷)

(一梵本)勒成七卷. 凡一十品. 題曰大乘入楞伽

經. (在四字函)故御製序云. 元嘉建號. 跋陀之譯未

弘. 延昌紀年. 流支之義多舛. 今此注者. 正

釋唐本. 仍將流支所譯餘八品題. 如次間入

注文. 經中亦成一十八品. 庶知文有始終. 理

無二致. 讀者易曉或謂. 學者以爲遠磨所

指唯四卷. 較諸七軸之多. 且易爲力. 殊不知

首經初譯. 文字簡古. 首尾文闕. 洪儒碩德. 尙

且病其難於句讀. 序引題跋. 自有明文. (蘇東坡元)

(□間. 爲張文定公寫此經四卷本自作跋云. 楞伽義趣幽□. 文字簡古讀者或不能句. 蔣

穎叔爲首序亦云. 之奇常)

(苦楞伽經難讀. 則餘人可知)斯經參同三本. 得其純全句義

昭著. 試發而讀之. 則知思過半矣

羅婆那王勸請品第一

自下正釋經文義. 分爲三. 謂序正流通也. 此

下              欄

品卽序分. 從問答品. 訖廣重頌. 凡十七品. 名

正宗分. 最後一頌. 名流通分. 初四卷本. 此一

品經全闕. 獨首有六行餘文. 以爲略序. 言羅

婆那者. 未見正譯. 卽夜叉王也. 勸請如來入

寶山中說自證法. 復請大慧菩薩而爲啓問

之首. 故言勸請. 言品者. 義類同者聚在一段.

故名品. 是經總四千頌. 有一十八品. 此品建

初. 故云第一

如是我聞  擧所聞之法體也. 謂如是一部

經義. 我昔親從佛聞. 故佛地論云. 傳佛敎者.

言如是之事. 我昔曾聞. 此總合釋信聞也

若離釋之. 如是者. 信成就也. 智度論云. 佛法

大海. 信爲能入. 智爲能度. 經無□約. 非信不

階. 故稱如是. 有云. 聖人說法. 但爲顯如. 唯

如爲是. 又云. 如者當理之言. 智者無非之稱.

今則云. 如卽眞空. 是卽妙有. 旣無有外之眞

故. 空而非斷. 無眞外之俗故. 有而非常. 卽對

破權宗邪宗. 以彰中道. 故云如是我聞者.

聞成就也. 將欲傳之於未聞. 若有言而不傳.

卽爲虛設. 不在能說. 貴在能傳. 故次明我聞

也. 我卽文殊阿難. 五蘊假者. 云何稱我. 我有

四種. 一凡夫遍計. 二外道宗計. 三諸聖隨世

假分賓主. 四法身眞我. 今是後二. 無前二種

凡外計我. 我旣無我. 聞亦無聞. 從緣空故. 不

壞假名. 卽不聞聞爾. 若約此經旨趣. 卽傳法

菩薩. 以我無我不二之眞我. 而聞眞俗無□

之法門也

一時佛  言一時者. 時成就也. 時者亦隨世

假立時分也. 一者揀異餘時. 如來說經. 時有

經數: 一七九一

經名: 注大乘入楞伽經卷第一

頁數: 四三五

上              欄

無量. 不能備擧. 一言略周. 故云一時. 卽法王

啓運嘉會之時也. 佛者主成就也. 梵音佛陀.

此云覺者. 謂自他覺滿之者. 起信論云. 所言

覺者. 謂心體離念. 離念相者等虛空界. 無所

不遍. 法界一相. 卽是如來平等法身. 則以無

念. 名之爲覺. 然有三義. 一自覺. 覺知自心本

無生滅. 二覺他. 覺一切法無不是如. 三覺滿.

自他理圓稱之爲滿. 故知有念卽不名覺. 起

信云. 一切衆生不名爲覺. 以無始來念念相

續. 未曾離念. 又云. 若有衆生. 能覺無念者.

卽爲向佛智故

住大海濱摩羅山頂楞伽城中  此處成就

也. 眞身無在而無不在. 故次辨之. 言大海濱

摩羅山頂者. 通擧說處也. 此山在大海中. 高

五百由旬. 非神足力. 皆不能到. 楞伽者. 別擧

說場也. 此云難往. 義見前題. 言中者. 佛好中

道升中天降中國中夜滅. 皆表中道也. 今處

城中. 說自證法中道義也

與大比丘衆及大菩薩衆俱  衆成就也. 從

假入空觀. 偏破生死. 卽先列聲聞也. 從空入

假觀. 偏破涅槃. 卽後列菩薩也. 二邊旣離. 則

中道現前. 大比丘者. 具五義故. 一名怖魔. 二

名乞士. 三名破惡. 四名淨命. 五名名字僧. 大

菩薩者. 具云菩提薩□也. 菩提此云覺. 卽所

心佛果. 薩□此云有情. 卽所化衆生. 又云此

心菩提之有情也. 俱者一時一處也. 是謂六

義圓成. 三疑頓息

其諸菩薩摩訶薩悉已通遠(至)爲其上首  此

[&FFFF]#菩薩德也. 摩訶大也. 言五法三自性八識

中              欄

二無我者. 是四妙門. 攝世出世一切諸法. 下

正宗分. 備明此義也. 悉已通達者. 言諸菩薩

悉已究竟通達此法無□也  善知境界自心

現義者. 謂三界依正迷悟生死境界. 唯是自

心現義. 諸菩薩善能如實了知. 不從外得也

遊戱無量自在三昧神通諸力者. 謂遊戱

自心所現無量自在解脫. 三昧正受. 六通十

力也. 曰遊戱者何也. 謂已得無量自在. 旣神

且通. 忘已任物. 彼此無滯. 則處處有樂. 故曰

遊戱也 隨衆生心現種種形方便調伏者.

謂隨衆生心. 卽是自心現境界中. 衆生旣殊.

心色亦異. 隨類示現. 方便調伏也一切諸

佛手灌其頂者. 是皆行窮十地. □灌頂加. 言

位尊也. 皆從種種諸佛國土而來此會. 大慧

菩薩爲其上首者. 謂有大神德. 從異方來. 上

首菩薩具大智慧. 故云大慧. 上通明證信序

竟

爾時世尊於海龍王宮說法(至)開示此法  從

此至品終. 別明發起序也. 言世尊者. 謂具上

如來等九號. 爲世所尊也. 梵謂色界梵王. 釋

卽帝釋. 爲欲界主. 護世謂四天王. 諸天龍等

者. 卽天龍八部也. 如來卽諸法如義. 應正等

覺者. 謂正覺卽自心如理智. 妙觀眞諦也. 等

覺卽自心如量智. 遍觀俗諦也. 是謂佛佛祖

祖. 唯以自一念心. 照眞達俗. 成無上覺. 故云

昔諸如來應正等覺也. 餘義如文可知

爾時羅婆那夜叉王(至)於長夜中得大饒益

言夜叉王承佛神力. 見海波浪不能現像. 觀

其衆會. 如來藏識眞如性海. 亦復如是. 爲於

下              欄

無明境界風動. 轉識浪生. 不能發現無邊德

用. 卽起歡喜心. 當詣請佛入此城中發揚是

事. 令諸衆生無明風息識浪不生. 心海澄淸

無德不現也

作是語已卽與眷屬(至)於中說偈而[&FFFF]#佛曰心

自性法藏無我離見垢(至)一心願聽法大靑

因陀羅寶. 含諸物像. 對卽變應. 是夜叉等所

持樂器. 皆是此寶. 而又問錯以琉璃等寶. 纏

□以無價上衣. 音聲美妙節奏相和. 中說三

偈而[&FFFF]#於佛. 初一偈上三句正[&FFFF]#所證眞心

自性. 是諸法藏. 從本已來. 具足無量性功德

故. 無二我執. 離五見垢. 唯佛與佛乃能證知.

第二一偈[&FFFF]#請佛入城. 上三句如次[&FFFF]#三身.

第四一句正請. 第三一偈[&FFFF]#昔佛菩薩皆曾

住此城. 世尊亦應爾. 我等願聽法

爾時羅婆那楞伽王(至)復以歌聲而說頌言世

尊於七日住摩竭海中(至)唯願哀納受 時羅

婆那王. 上以樂音[&FFFF]#請佛. 此復以歌聲說偈

請佛者. 表情無情同也. 對佛稱已名. 我是羅

刹王十首羅婆那者. 謂羅刹王. 表諸衆生根

本無明郎主也. 十首表利鈍十使由無明生.

是一切塵勞煩惱之首也. 願佛攝受我所有

諸衆生. 我宮殿彩女. 乃至身給侍. 唯願哀納

受等. 如經自明. 大意卽表能達無明實性卽

是佛性. 內外塵勞. 一切煩惱. 自然隨順正遍

知覺. 故云給侍納受也. 言以都[&FFFF]#迦音及喩

娑刺那者. 未見正譯. 摩訶衍者. 此云大乘

爾時世尊聞是語已(至)作是語已默然而住

佛語夜叉王. 許受彼請. 故默然而住

經數: 一七九一

經名: 注大乘入楞伽經卷第一

頁數: 四三六

上              欄

時羅婆那王卽以所乘妙花宮殿(至)甚深之法

言佛及諸菩薩. 受供養已. 各爲略說甚深

法要

時羅婆那王幷其眷屬(至)而勸請言我今請大

士奉問於世尊(至)一切諸過失  彼王復供養

大慧菩薩. 請爲我等及諸菩薩. 奉問如來自

證智法. 離諸過失. 入佛智地

爾時世尊以神通力(至)皆於空中隱而不現

言如來以神通力. 復於彼山. 化現如上依正

重重無盡境界. 乃至空中隱而不現. 一如華

嚴會中. 彌勒彈指. 樓閣門開. 善財入已. 見彼

莊嚴大樓閣中. 而有無盡百千樓閣. 廣大莊

嚴. 亦復如是. 彼無盡百千樓閣中. 一一各有

無盡百千樓閣. 一一樓閣前. 各有彌勒菩薩.

一一彌勒菩薩前. 各有善財童子. 一一善財

童子. 皆悉合掌在彌勒前. 乃至從三昧起. 忽

然不見. 此二皆表超情離見. 廣大自在. 無障

□法界也. 卽諸佛與衆生交徹. 淨土與穢土

融通. 法法皆更互莊嚴. 塵塵悉遍含法界. 相

入相卽. 無盡重重. 令其悟修圓明證入矣

羅婆那王唯自見身(至)爲如煙焰旋火輪耶

諸法旣隱. 楞伽王唯見自身. 住本宮中. 此明

不離當處也. 作是思惟. 卽起尋伺觀也. 諦觀

諸法. 誰說誰聽. 爲是何物. 覓諸法相. 了不

可得

復更思惟一切諸法(至)不起分別是則能見

復更思惟. 正念觀察. 得如實觀. 了諸法性. 無

能無所. 無見無聞. 是名眞實見也

時楞伽王尋卽開悟(至)入如來藏趣於佛地

中              欄

此明夜叉王. 由如實觀. 尋卽開悟. 證唯自心.

住無分別智也. 所謂得如實見. 不隨他悟者.

言迷悟多岐. 亦無別法. 迷時迷境爲物. 悟時

了境卽心. 悟卽覺迷. 非別有一悟而從外來.

故云不隨他悟也. 能以自智. 善巧觀察. 永離

臆度邪解者. 謂理則頓悟乘悟倂消. 若作勝

解卽墮群邪. 唯以善巧智觀察. 卽無勝解之

心耳. 善達方便巧知諸地上增進相者. 謂旣

如實悟. 復達善巧方便. 則諸地始終. 永無委

曲相也. 故樂遠離心識妄見. 直趣佛地. 三相

續義. 如下廣明

聞虛空中及宮殿內(至)應如是見一切諸法

言夜叉王旣開悟. 虛空宮殿. 爲之[&FFFF]#可. 言應

如是學應如是見. 如是者. 隨順如實之辭也.

許其此學此見皆如實故. 諸佛如來見一切

法. 亦同如是見也. 前來旣以化境爲說法. 此

復以宮殿爲[&FFFF]#可何也. 豈非發眞歸源. 虛空

宮殿. 自然消殞. 色空依正. 同一法界. □能

爾也

若異見者則是斷見(至)亦不應住六定等中

此明種種勸其離異見. 若異見者. 則是斷見.

謂若異此如實之見. 則爲斷滅見也. 汝應永

離心意意識. 應勤觀察一切諸法者. 言自證

法. 非心意識境界. 故當遠離之. 勤觀察者. 當

如理觀察一切法性也. 應修內行者. 當[&FFFF]#行

密用也. [&FFFF]#著外見者. 卽下所謂二乘外道句

義境界也. 圍陀諸見者. 卽外道婆羅門. 遵奉

梵天所說四圍陀書. 可十萬偈. 咸口相傳. 不

書皮貝. 亦不應住六定等中者. 卽外道異計.

下              欄

欣厭六行伏惑等定也. 如一種外道. 計第四

禪無想一天爲涅槃. 而於欲界. 修無想定. 厭

下三禪及於欲界爲苦[&FFFF]#障. 欣上無想天是

淨妙離. 故得下三禪及欲界惑伏而不行. 命

終卽生無想異熟. 經五百劫. 還卽墮落流轉

生死. 如是等六行伏惑邪定. 皆不應住耳

若能如是卽是如實(至)於性空中亂想分別

言若不著二乘外道諸見. 方能如實修行. □

破他論惡見. 及捨我執等. 能以妙慧轉所依

識者. 卽四智轉八識也. 入如來自證地者. 言

與諸佛同得同證也. 善修三昧三摩[&FFFF]#底者.

三昧此云正定. 亦云正受. 爲正定不亂. 能受

諸法. 淨持簡擇故. 又以無境可動. 名爲正定.

無物可受名爲正受. 三摩[&FFFF]#底. 此云等至. 爲

正定能發生正慧等持諸法正勝位故. 此法

宜善修也. 外道執我見有我相及實. 心那取

著者. 心那此云功能. 謂外道執有我相. 及四

大蘊界處. 有實功能. 取著色聲香味觸法. 及

二乘見有十二緣. 不了性空. 於中亂想分別.

故勸於此[&FFFF]#生外道取著. 及二乘妄想也

楞伽王此法殊勝(至)如是思惟乃是見佛  所

謂此法者何法. 爲自心住無分別法也. 殊勝

非昧劣法. 方能成就自證聖智也. 於諸有中

受上妙生者. 謂能證此殊勝法. 必能於諸有

中. 上品受生. 不趣下劣也. 所謂破無明□. 滅

識波浪者. 無明能障蔽慧目. 業識波浪. 能鼓

動心源. 此大乘行能破滅之. 識性二義者. 爲

外道旣執著我見. 於異論中. 不能演說離見

識性法非法義也. 汝先見佛如是思惟者. 言

經數: 一七九一

經名: 注大乘入楞伽經卷第一

頁數: 四三七

上              欄

夜叉王. 汝先見佛. 能如實思惟此義. 乃是眞

見佛之見也

爾時羅婆那王復作是念(至)如是等事悉無有

別  言夜叉王復念願得重見如來. 佛卽知

含當悟深法. 復現其身. 令所化事如本不異.

彼遍一切. 無盡重重. 時十首王. 自見其身. 遍

諸佛前. 悉有大慧. 夜叉圍□. 說自覺聖智所

證之法. 亦見一切佛刹. 如是等事. 與前無

別

爾時世尊普觀衆會(至)楞伽山頂欣然大笑

此明如來普觀衆會. 欲爲說法. 言慧眼非以

肉眼者. 爲肉眼□而非通故. 不能普觀. 故以

慧眼觀之. 於其眉間□脅腰頸及以肩臂德

字之中. 一一毛孔皆放光明者. 如來凡放光

必表法. 非苟然也. 今此會. 眉間七處俱放光

明. 豈非表圓明中道. 離遍計依他. 成就衆德

乎. 時虛空中釋梵諸天. 遙見如來坐如妙高

楞伽山頂. 欣然大笑. 笑非無所以也

爾時諸菩薩及諸天衆(至)觀羅婆那念如實法

是時菩薩及諸天衆咸念如來何因緣故.

欣然而笑. 身放光明. 入三昧樂. 周旋□顧. 觀

夜叉王. 疑必有以也

爾時大慧菩薩摩訶薩(至)及諸外道皆不能測

言大慧知菩薩衆會之心. 及觀未來一切

衆生迷惑執取. 爲斷彼疑. 而問於佛. 佛嘆善

哉. 爲利自他. 能起是問. 謂夜叉王. 曾問過去

諸佛是二種義. 今亦欲問. 未來亦爾. 二乘外

道. 所不能測. 旣已曾問. 今復欲問. 未來亦

爾. 於是二義. 果誠不知耶

中              欄

爾時如來知楞伽王(至)梵釋天等所未曾見明

是時如來知楞伽王欲請問. 告其速問. 欲解

釋滿其願. 言善知諸地者. 卽知初地乃至不

動善慧法雲及佛地也. 修習對治證眞實義

者. 卽於諸地加功用行. 治所治障不遭邪路

也. 於大寶蓮花宮中. 三昧水灌其頂者. 謂行

與佛同. 爲法王子入灌頂住也. 佛復敎其起

一平等行. 及無量差別行. 定當得如上所說

境界. 唯汝楞伽王親證所能得之. 非二乘外

道釋梵所能見也

爾時楞伽王□佛許已(至)汝應問我當爲汝說

言楞伽王□聽許. 卽化粧嚴供具. 所謂種

種華香幢幡□蓋瓔珞. 卽莊嚴諸具. □卽帳

屬也. 又化欲界所有. 及過天龍等世間諸佛

國土. 所有樂器. 以爲供養. 表其敬法也. 復於

虛空中. 雨諸供養. 從空而下. 表其請法謙下

恭敬也. 言過去如來已爲我說者. 明三世如

來同一法也. 世尊. 變化如來所說二義. 非根

本佛說者. 謂報化非眞佛. 亦非說法者. 故欲

世尊根本佛爲說也. 世尊告言. 當爲說二義

也

時夜叉王更著種種(至)法性如是云何可捨

此正問如來法與非法二義. 云何可捨也. 前

以莊嚴具供養. 此復以莊嚴具. 嚴身何也. 此

表進問威儀不敢輕易. 餘義經文自明

爾時佛告楞伽王言(至)無量差別外法如是

此正答前問. 如來先擧甁等無常. 及焰火性

種子生芽三喩以明法與非法差別之相. 使

其易明

下              欄

內法亦然謂無爲緣(至)當知悉是相分別故

此擧三內法合前喩. 以無明爲緣. 合前甁

喩. 以諸識. 合火性喩. 以修觀行. 合種子喩.

然甁以造作爲義. 由無明緣. 能造根身器界

種種不同. 火以熏變爲義. 由諸識. 能熏變一

切染淨諸法差別. 種子以發生爲義. 由修觀

行. 自智發生. 亦復見有差別之相. 如是法喩.

各有以也. 是三法總明二義. 悉是相分別

故

楞伽王何者是法(至)汝先所問我已說竟  上

正答法與非法二義. 如經自明. 金剛經無著

釋論卽云. 法尙應捨者. 實相生故. 何肉非法

者. 理不應故. 亦皆破其有無情見令自證入.

如大香象[&FFFF]#壞□鎖自在而去耳. 言毘[&FFFF]#舍

那者. 此云觀. 擧觀必同修止. 止者梵音奢摩

他. 偏圓諸敎. 釋義不同. 大意謂一念稱理. 攝

散歸寂曰止. 寂而常照曰觀. 起信論以此二

行. 合爲一門. 共相助成. 不相捨離. 若止觀不

俱. 則無能入菩提之道. 深密經云. 衆生被相

縛. 及爲[&FFFF]#重縛. 要勤修止觀. 乃爾得解脫. 故

天台以止觀慈悲. 導身口意業及誓願. 爲安

樂行. 是皆以止觀爲能修. 萬善爲所修也. 深

密楞嚴涅槃等經. 瑜伽起信止觀等論. 廣明

其義

楞伽王汝言我於過去(至)以如來藏而爲境界

此言如來復爲夜叉王徵破種種妄分別

見. 使其離念寂滅發生正見. 言楞伽正. 汝言

我於過去諸如來所. 已問是義. 彼諸如來已

爲我說. 汝言過去但是分別. 未來亦然. 我亦

經數: 一七九一

經名: 注大乘入楞伽經卷第一

頁數: 四三八

上              欄

同彼. 彼諸佛法皆離分別. 乃至爲令衆生得

安樂故者. 此明過現未來三無差別也. 如來

以智爲身. 不可以我人衆生相分別乃至離

能所分別者. 謂心佛衆生三無差別也. 譬如

壁上□衆生無有覺知. 世間衆生亦如是. 無

業無報. 諸法亦然無聞無說. 此先擧喩. 次以

法合也. 又言譬如有人於水鏡中自見其像.

於月燈中見影. 於山谷中聞響. 此皆喩衆生

以自心取自心. 於無色像中起色像執. 法與

非法分別亦爾. 若了虛妄寂滅一緣. 生自證

智. 出是非是. 則合如來藏妙淨明心以爲境

界. 信哉. 此品雖目爲正宗之發起. 卽便能了

根本無明. 入佛知見矣

大乘入楞伽經問答品第二

將釋此品略啓五門. 一來意二宗趣三解妨

難四釋名五釋文. 初來意者. 前品序分由致

旣彰. 正宗宜顯故此品來也. 二明宗趣者. 謂

一切諸經各自有宗. 故先德言承言須會宗.

今別明此經宗趣. 然下品又云一切法不生.

不應立是宗者. 斯言遣滯耳. 若無宗之宗則

宗說兼暢. 起信論云. 有法能起摩訶衍信根.

是故應說. 所言法者. 謂衆生心. 是心則攝[&FFFF]#

切世間出世間法. 依於此心顯示摩訶衍義.

何以故. 是心眞如相. 卽是摩訶衍體故. 是心

生滅因緣相. 能示摩訶衍自體相用故. 一切

諸佛本所乘故. 一切菩薩皆乘此法到如來

地故. 是故知此自性淸淨圓明眞體. 德用難

思. 本來具足悉是一切諸佛衆生本所乘之

宗. 亦是一切. 若凡若聖. 皆乘此法. 到如來

中              欄

地. 而爲其趣也. 但衆生不自了知隨順悟入.

以諸妄想染汚故昏昧劣耳. 三解妨難云. 梵

本旣一. 何故三師所譯品目一多不同答曰

天台云. 品者或佛自唱. 或結集所置. 或義譯

增足. 又云夫分經節文悉是先賢蘭[&FFFF]#各擅

其美. 後生不應是非競諍. 無三益. 喪一道. 三

益者. 世界等三悉檀也. 一道者. 第一義悉檀

也. 是故當知品目離合. 或一或多皆方便故.

四釋品名者. 謂此正宗首品. 是一經大位總

問答也. 從集一切法品. 初諸識章訖斷食肉.

凡十四品. 名別問答也. 謂大慧首以一百八

句. 同爲一結. 總問如來. 如來一一牒領所問.

隨句答之. 所謂生句非生句. 常句非常句. 乃

至一百八句. 皆以非字答之. 欲其離念入心

眞如門也. 故云問答品. 次經文下卽正釋

文

爾時大慧菩薩摩訶薩(至)曲躬恭敬而說頌言

摩帝此云慧也. 言偏袒右肩. 右膝著地. 卽

西域儀也. 表荷擔佛法

世間離生滅猶如虛空花智不得有無而興大

悲心  自下八頌總嘆佛德也. 言世間者. 衆

生世間也. 嘆佛了衆生虛假. 如空中花故無

起滅. 謂如來正智觀察. 不得此衆生爲有爲

無. 故無緣大悲任運而起. 若計有衆生而起

悲者. 名愛見悲也

一切法如幻遠離於心識智不得有無而興大

悲心一切法者. 五蘊世間也. 謂五陰. 六入.

十二處. 十八界等一切諸法也. 法旣如幻. 心

識亦亡. 此嘆如來觀法如幻以成大悲也

下              欄

世間□如夢遠離於斷常智不得有無而興大

悲心此總言情器世間也妄計有色. 色壞

名斷. 又計有識. 識更受生名常. 佛知世間如

夢所見. 卽無色識可計斷常. 是嘆如來了二

見如夢以成大悲也

知人法無我煩惱及爾焰常淸淨無相而興大

悲心  煩惱者. 煩惱障也. 爾焰者. 所知障也.

由我法執. 二障具生. 若了二空. 障元無有. 此

嘆如來達人法二空. 二障淸淨以成大悲也.

問旣人法空寂. 二障元無. 如來云何而興大

悲. 答衆生不知此理. 故迷妄[&FFFF]#倒流轉無極.

今令衆生悟入斯法. 是則眞實而興大悲. 故

淨名云. 當爲衆生說如斯法. 是則眞實慈

也

佛不住涅槃涅槃不住佛遠離覺所覺若有若

非有  對生死說涅槃. 對衆生說佛. 佛知生

死如夢無體. 故不住涅槃. 知衆生如空花不

實. 故不住佛. 譬如有病則說藥. 無病不得說

藥. 故云佛不住涅槃. 涅槃不住佛. 無佛故無

能覺. 無涅槃故無所覺. 有佛無佛. 有涅槃無

涅槃. 乃至有無等二見. 悉皆遠離. 故云遠離

覺所覺. 若有若非有

法身如幻夢云何可稱[&FFFF]#知無性無生乃名稱

[&FFFF]#佛 大般若云. 一切諸法皆無自性. 無性

故空. 空故無相. 無相故無願. 無願故無生. 無

生故無滅. 是故諸法本來寂靜. 自性涅槃. 若

佛出世. 若不出世法常爾故. 能達是者名稱

[&FFFF]#佛

佛無根境相不見名見佛云何於牟尼而能有

經數: 一七九一

經名: 注大乘入楞伽經卷第一

頁數: 四三九

上              欄

[&FFFF]#毁  離根境相. 出凡聖量. 是則名見佛. 牟

尼此云寂靜. 離見超情孰能[&FFFF]#毁

若見於牟尼寂靜遠離生是人今後世離著無

所取  言遠離生者. 離相流注二種生也. 一

本作寂靜離生滅. 以是觀者名爲正觀. 故云

是人今後世離著無所取也

爾時大慧菩薩摩訶薩偈[&FFFF]#佛已自說姓名我

名爲大慧通達於大乘今以百八義仰諮尊中

上  大慧自言有大乘機. 今以百八義. 仰諮

尊中上. 佛爲尊中最上也

時世間解聞是語已普觀衆會而作是言汝等

諸佛子今皆恣所問我當爲汝說自證之境界

世間解者十號之一也. 上世間生滅如空

花等. 是佛自證境界

爾時大慧菩薩摩訶薩(至)以偈問曰  此後凡

四十八偈半. 問百八句見也. 百八種見者. 或

一句爲一問. 或兩句爲一問. 或三句爲一問.

乃至十句爲一問. 或一句爲兩問. 有廣略不

同. 不可一一如數然此百八門. 正問上五法

三自性. 八識二無我. 度衆生對治法門是故

大慧. 擧上與摩帝菩薩遊諸佛刹所見之事.

故下問山海日月等. 卽五法中名相妄想. 下

問諸禪解脫等. 卽五法中正智如如也

云何起計度云何淨計度云何起迷惑云何淨

迷惑上二句問妄計度性. 起滅染淨. 下二

句問無明緣起. 流轉還流. 如下二種沙門婆

羅門中別答

云何名佛子及無影次第 問菩薩何故名佛

子. 及問眞實無相法中因何有次第. 旣有次

中              欄

第何名無相. 言無影者. 卽無相也. 但譯文變

爾

云何刹土化相及諸外道   問如來在刹土中

化衆生化相及破諸外道也

解脫至何所誰縛誰能解  問法本無縛而誰

心解. 旣二俱亡復至何所如下一切法深密

義. 及解義相中別答

云何禪境界何故有三乘  上句問諸禪以何

爲境界下句問佛乘本一因何而有三乘差

別. 如下四種禪及三乘一乘覺中別答

彼以何緣生何作何能作  問因緣所起本自

無生. 若體不生. 何有能生因及所作果. 如下

一切法因緣相中別答

誰說二俱異云何諸有起 上句問諸外道四

句妄見. 此卽擧中二句以該上下. 如下離一

異俱不俱中別答. 下句問云何欲色無色三

有起也

云何無色定及與滅盡定云何爲想滅云何從

定覺上二句問小乘外道四空定. 及滅正

受. 下二句問滅受想定. 想受旣滅. 何因復從

定覺. 若從定覺. 滅義不成

云何所作生進去及持身問禪定所持神通

去住自在也. 進名爲去. 持名爲住. 如下三種

意成身中別答

云何見諸物云何入諸地問心外無物. 云

何知見五法三自性等悟入諸地. 具諸佛法

至如來位. 下五法自性諸識無我差別相中

別答

云何有佛子誰能破三有何處身云何生復住

下              欄

何處 上二句問諸佛子. 誰是破三有生死

者. 下二句問破三有處. 及何身破三有. 旣破

三有. 復何處生

云何得神通自在及三昧問神通三昧以何

而得. 此徵起修因也. 如下諸佛有二種持中

別答

三昧心何相願佛爲我說上句問三昧心何

相. 有相非三昧. 下一句結請

云何名藏識云何名意識此問八識得名所

由. 下句一本謂云何意及識. 如下諸識章別

答

云何起諸見云何退諸見 問諸識生住見

相. 及滅見相. 如下二種生住滅中別答

云何姓非姓云何唯是心問旣有三乘五姓

之異. 云何復說唯是心量. 如下五種種姓中

別答

何因建立相云何成無我問建立有相及無

我相. 如下建立誹謗中別答

云何無衆生云何隨俗說云何得不起常見及

斷見上二句問眞諦無. 及俗諦有. 下二句

徵問二見何得不起. 非有立有名常見. 非無

立無名斷見

云何佛外道其相不相違何故當來世種種諸

異部上二句問云何邪正得不相違. 如下

佛說生滅無常. 外道亦說生滅無常中別答.

下句問未來有十八部之差別

云何爲性空云何刹那滅  上句問一切法云

何性空. 如下一切法空無生無二中別答. 下

句問刹那滅. 刹那名念. 壞名無常. 如下刹那

經數: 一七九一

經名: 注大乘入楞伽經卷第一

頁數: 四四○

上              欄

壞相中別答

胎藏云何起云何世不動上句問依如來藏

而有生死. 言胎藏者. 與生死胎作藏也. 如下

爲我說陰界入生滅中別答. 下句問世間諸

法體性生滅. 何故不動

云何諸世間如幻亦如夢乾城及陽焰乃至水

中月 問何故說此五喩. 爲顯諸法本離生

滅. 興此喩也. 如下沙門婆羅門觀一切法無

自性中別答

云何菩提分覺分從何起 問三十七菩提分

法幷起處

云何國土亂何故見諸有上句問名相妄想

法中. 云何有國土亂. 下句問諸法旣無體. 云

何衆生而見諸有

云何知世法云何離文字 上句問衆生云何

覺知世法. 如下二種覺智中別答. 下句問云

何諸法性離文字. 如下宗趣相中別答

云何如空花不生亦不滅問何故說世間如

空花不生滅. 如下意成法身非生滅中別答

眞如有幾種諸度心有幾上句問眞如有幾

種. 如下七種第一義中別答. 下句問諸度心

有幾. 如下六波羅密中別答

云何如虛空云何離分別  上句問誰知諸法

如虛空. 下句問云何離於妄想分別. 如下今

當說自性分別相已下別答

云何地次第云何得無影問諸地次第何得

無相. 次第當有[&FFFF]#降之殊. 如下一切菩薩入

滅定次第相續相中別答

何者二無我云何所知淨  如下善觀二無

中              欄

我. 及淨自心現流中. 別答此二問

聖智有幾種戒衆生亦然上句問智差別. 令

捨劣修勝. 如下智識中別答. 下句問衆生性

欲非一. 如來制戒有幾種

摩尼等諸寶斯□云何出誰起於語言衆生及

諸物上二句問寶生所因. 下二句問誰起

於語言. 有情及資具. 如下四種言說分別

相中別答

明處與伎術誰之所顯示問五明法及世間

伎能誰之所作. 五明論者. 一名內論. 一切佛

法是也. 二名外論. 有四種. 謂因論. 聲論. 醫

方論. 工巧論. 此五各能生智. 故云明處

伽他有幾種長行句亦然  伽他此云諷誦.

長卽長篇. 句或四言五言

道理幾不同解釋幾差別問理趣解釋幾差

別. 大般若經理趣分. 說諸法皆空. 無生無

滅. 無自性性. 離一切相. 不可願心. 然第一義

湛然常住. 解深密經應機解釋. 通說有六. 一

眞義理趣. 謂二障淨智所行眞實. 二證得理

趣. 謂於眞義得如實知. 三敎導理趣. 謂自證

已開示衆生. 此三爲本. 後三解釋. 四離二邊

理趣. 謂有問言. 云何名爲眞義理趣. 應答彼

言. 非有非無. 非常非斷. 五不思議理趣. 謂有

問言. 云何證得. 應答彼言. 謂不思議. 若於諸

法遠離戱論. 爾時證得眞勝義性. 故知言說

皆非眞實. 六隨衆生所樂理趣. 謂有問言. 云

何敎導. 應答彼言. 隨諸衆生意樂各異. 順彼

所欲. 方便開示

飮食共誰作愛欲云何起  問飮食愛欲云何

下              欄

生. 淨名曰. 從癡有愛. 則我病生

云何轉輪王及以諸小王云何王守護  問大

小諸王及守國法

天衆幾種別地日月星宿斯等□是何 問諸

天大地及日月星宿. 如大集樓炭等經一一

廣明

解脫有幾種修行師復幾問解脫是無學人.

修行卽是有學人. 各有幾種. 如下須陀洹差

別相中別答

云何阿□[&FFFF]#弟子幾差別□[&FFFF]#此云敎師.

門師設敎及弟子[&FFFF]#敎

如來有幾種本生事亦然  問如來及本生因

緣各有幾種

衆魔及異學如是各有幾魔羅此云能害.

凡障善品. 能害慧命. 皆名爲魔. 總有四種. 謂

煩惱魔. 死魔. 陰魔. 天魔. 此問諸魔及異學

者. 欲修行人識生死諸見根本也

自性幾種異心有幾差別 如下當善知三自

性相別答自性. 四因緣眼識轉已下別答此

心

云何唯假設願佛爲開演問云何諸法是妄

想假施設量. 下如佛所說. 若知境界但是假

名. 都不可得中別答

云何爲風雲念智何因起上句一本作云何

空風雲. 下句問四正念智何因而有. 亦云世

俗念智

[&FFFF]#樹等行列此□誰能作問[&FFFF]#草林木無情

之物皆誰作也

注大乘入楞伽經卷第一